title: Microscopio
text: O microscopio (d'o griego antigo μικρός mikrós "chicot", y σκοπέω skopéō "visurar") ye un traste que permite aumentar extraordinariament a imachen de l'amuestra pa alufrar, fendo visible lo que no se veye a simpla vista.
  
  O tipo mas común de microscopio y lo primer que s'inventó ye lo microscopio optico. Se tracta d'un traste optico que contiene una u quantas lents (de normal dos sistemas de lents -l'ocular y l'obchetivo-) que permiten obtener una imachen aumentada de l'obchecto y que funciona per refracción. Pa superar as limitacions d'o microscopio optico convencional, s'han ideyau numbrosas tecnicas de microscopía adicionals, como a microscopía de fluorescencia, a microscopía de contraste de fase u a microscopía confocal, entre atras.
  
  O microscopio optico fa servir luz fotonica, pero tamién se pueden emplegar electrons u rayos X, per lo que existen microscopios de rayos X y microscopios electronicos (de rastreyo u de transmisión), que tienen mayor resolución que lo microscopio optico, pero que elaboran a imachen de forma indirecta.
  
  A sciencia que investiga los obchectos chicotz fendo servir iste traste se diz microscopía.
  
  Referencias 
  
  Obchectos